Երկրորդ խաղակեսի միջնամասում Մակեդոնիայի հավաքականն ավելի ակտիվ էր, սակայն 67-րդ րոպեին հյուրերը գոլ բերեցին սեփական դարպասին: Հայաստանի հավաքականը օգտվեց մրցակցի պաշտպանության սխալից եւ կրկնապատկեց հաշիվը: Հենրիխ Մխիթարյանի փոխանցումից հետո դարպասը գրավեց Յուրա Մովսիսյանը, ով իր առաջին գոլը խփեց Հայաստանի հավաքական վերադարձից հետո: Գոլից 5 րոպե անց Մովսիսյանը փոխարինվեց՝ դաշտում տեղը զիջելով Տիգրան Բարսեղյանին: 81-րդ րոպեին Հայաստանի հավաքականը հաշիվը դարձրեց 3:0: Տուգանայինից կատարած Գեւորգ Ղազարյանի հարվածից հետո մակեդոնացիների դարպասապահ Ստոլե Դիմիտրիեւսկին դարձյալ անվստահ գործեց, ինչպես նախորդ 2 գոլերի դրվագներում, իսկ ավելացված չորրորդ րոպեին էլ աչքի ընկավ Հենրիխ Մխիթարյանը: